*APSTIPRINĀTS:*

*ar iepirkuma komisijas 2020.gada 15.oktobra*

*sēdes protokolu Nr.12*

**VAS “Latvijas dzelzceļš”**

**Atklātā konkursa**

**„Dzelzceļa pasažieru infrastruktūras modernizācija: būvniecība”**

**(iepirkuma identifikācijas Nr.** **LDZ 2020/5-IB)**

**SKAIDROJUMS Nr.22**

|  |  |  |
| --- | --- | --- |
| **Nr.p.k.** | ***Jautājumi*** | ***Atbildes*** |
| **1.** | Vai līgumu ietvaros Uzņēmējam būs nepieciešams paredzēt speciālu aprīkojumu/sistēmu, lai nodrošinātu vilcienu mašīnistiem pietiekamas redzamības apstākļus vietās kur peroni atrodas līknē? | Iepirkuma Tehniskajās specifikācijās šāda prasība nav izvirzīta. |
| **2.** | Saskaņā ar Pasūtītāja prasību II Sējuma “Kopējās prasības būvniecībai visās stacijās” 2.18.punktu: *"Visu norobežojošo metāla konstrukciju - labirintu, platformu un pandusu margām ar diametru 50 mm un jābūt aizsargātām pret koroziju ar karstās cinkošanas metodi saskaņā ar standartu ISO 1461"*, savukārt 2.19 punkts nosaka: *"Visus virszemes konstruktīvos elementus kontakttīklu ietekmes zonā (norobežojošās margas, pasažieru nojumes, gājēju „labirintus” u.c.) ieteicams izgatavot no materiāliem, kam nav nepieciešams zemējums kontakttīklu ietekmes zonā.*”. Vai pareizi saprotam, ka ņemot vērā, ka tikai metāla konstrukcijas tiek cinkotas saskaņā ar ISO1461, punkts 2.18 attiecas uz metāla konstrukcijām? Piedāvājot citus materiālus, piemēram, stikla šķiedras kompozītmateriālus, kas saskaņā ar 2.19 punktu ir vēlamāki, jo konstrukcijas nav jāzemē un pats materiāls nodrošina nepieciešamo ilgmūžību, tās jāpiedāvā atbilstoši konkrētā materiāla EN normām ar tajā noteikto materiāla apstrādi nevis cinkošanu? | Skaidrojam, ka saskaņā ar iepirkuma daļu Nr.1.-5. II sējuma 2.18.punktā noteikto *Visām metāla konstrukcijām ... jābūt aizsargātām pret koroziju ar karstās cinkošanas metodi saskaņā ar standartu ISO 1461* bet, ja metāla konstrukcijas, kuras iespējams, tiks aizstātas ar citiem materiāliem, kas nodrošina nepieciešamo ilgmūžību, tās nav jācinko un nav jāzemē, bet jāapstrādā atbilstoši konkrētā materiāla EN normām. |
| **3.** | Atkarībā no lokālās situācijas, vairākiem konkursa ietvaros piegādājamajiem projekta elementiem funkcionāli labāk un ekonomiski lietderīgāk ir izmantot kompozītmateriālu. Lūdzam sniegt skaidrojumu, vai šajā projektā varam izmantot kompozītmateriālu visās zemāk minētajās konstrukcijās, ja piedāvātais produkts atbilst tehniskajās prasībās norādītajai funkcionalitātei un kompozītu materiāliem noteiktajām prasībām, LVS EN ISO 13706, ko apliecina ar veikto pārbaužu protokoliem:   * pagaidu platformas; * norobežojošās konstrukcijas (gājēju labirinti, platformu un pandusu margas, nožogojumi, sadalošā siena); * gājēju pārejas; * pandusi; * platformu nesošās konstrukcijas; * platformu klājumi; * nojumju rāmja konstrukcijas; * drošības žogi; * sakaru konteineri un lauku iekārtu pamatnes; * citu cinkoto metāla vai betona konstruktīvo elementu vietā, to saskaņojot projekta gaitā. | Skaidrojam, ka visi materiāli ir jānodrošina atbilstoši iepirkuma daļu Nr.1.-5. I sējuma 12.punktā noteiktajām vispārīgajām prasībām, attiecīgo materiālu tehniskajām prasībām, standartiem, normatīviem, un jānodrošina II un III sējumā noteiktās konstrukciju funkcionalitātes prasības un atbilstību LDz vizuālajām vadlīnijām. Precizējam, ka pasažieru nojumju norobežojošās sānu sienas un viena aizmugurējās sienas panelis ir jāveido no caurspīdīga materiāla, kas nodrošina ilgtermiņa noturību pret skrāpējumiem un drošu pret vandālismu, kā noteikts II sējumā 3.10.punktā.  Vēršam uzmanību uz to, ka nolikuma 5.pielikuma Pasūtītāja prasības (Tehniskā specifikācija) Iepirkuma daļu Nr.1.-5. II sējuma 3.9.punktā tiks veikti grozījumi.  Nav pieļaujama gājēju pāreju, sakaru konteineru un lauku iekārtu pamatņu aizvietošana ar kompozītmateriāliem*.* |
| **4.** | Lūdzam precizēt, cik augstām un ar kādas virsmas īpašībām jābūt pagaidu platformām? | Pagaidu platformām ir jāatbilst iepirkuma daļu Nr.1.-5. II sējuma 2.11.punktā izvirzītajām prasībām.  Precizējam, ka izbūvējot jaunu pagaidu platformu, tās augstumam jābūt 550 mm virs sliedes galviņas atzīmes. Pagaidu platformas un to pieejas nedrīkst būt slidenas esošajos laika apstākļos, un tām ir jābūt drošām pasažieru kustībai. Ja pagaidu platformām tiek izmantotas esošās platformas, to augstums nav jāmaina. |
| **5.** | Vai Pasūtītāja prasību II Sējuma “Kopējās prasības būvniecībai visās stacijās” 12.2 punktā prasīto konisko kompozītmateriālu apgaismes balstu vietā var piedāvāt funkcionāli ekvivalentus taisnstūra cilindriskus balstus? | Apstiprinām, ka apgaismes balstiem ir jāatbilst iepirkuma daļu Nr.1.-5. II sējuma 12.2. punktā izvirzītajām prasībām. |
| **6.** | Atbilstoši Pasūtītāja prasību I Sējuma “Vispārīgās projektēšanas un ieviešanas prasības” punktam 1.6 Uzņēmējam jāveic būvprojekta un būvdarbu verifikācija un jāsedz arī šo darbu izmaksas. Pasūtītāja prasībās norādīts, ka verifikācija jāveic Komisijas Regulu (ES) Nr. 1300/2014 un (ES) Nr. 1299/2014 ietvaros. Ja projekta realizācijas ietvaros būs nepieciešams veikt verifikāciju citām Komisijas Regulām vai to izmaksas segs Pasūtītājs? | Apstiprinām, ka būvprojektu un būvdarbu verifikācija ir jāveic tikai Komisijas Regulu (ES) Nr. 1300/2014 un (ES) Nr. 1299/2014 ietvaros. |
| **7.** | Lūdzam Pasūtītāju paskaidrot būvprojekta un būvdarbu verifikācijas veikšanas principu - vai to atbilstoši Dzelzceļa būvnoteikumiem varēs veikt būvkomersants, kuram ir Latvijā attiecīgs būvspeciālists būvekspertīzēs jomā, vai arī to varēs veikt tikai Eiropas Komisijas sarakstā iekļautās verifikācijas institūcijas? Vēršam Jūsu uzmanību, ka līdz šim brīdim Latvijā nav reģistrēta atbilstības novērtēšanas institūcija, kas būtu reģistrēta Eiropas komisijas sarakstā ar tiesībām veikt verifikāciju Pasūtītāja prasībās norādīto savstarpējās izmantojamības tehnisko specifikāciju ietvaros, kas nozīmē, ka gadījumā, ja tiks pieprasīts, ka verifikācija ir jāveic institūcijai, kas ir reģistrēta Eiropas komisijas sarakstos, tad Pretendentam būs jāvēršas pie ārvalstu komersantiem un tas radīs būtisku darbu sadārdzinājumu. | Apstiprinām, ka būvprojektu un būvdarbu verifikācija ir jāveic institūcijai, kas ir reģistrēta Eiropas komisijas sarakstos, un pretendentam verifikācijas izmaksas ir jāiekļauj piedāvājuma cenā. |
| **8.** | Lūdzam precizēt, vai pēc līguma noslēgšanas, projekta realizācijas laikā, Uzņēmējs ir tiesīgs piedāvāt projekta realizācijas risinājumus, kas var atšķirties no Pasūtītāja prasībām? | Skaidrojam, ka pretendentam piedāvāto risinājumu koncepcija ir jāiekļauj tehniskajā piedāvājumā, lai varētu novērtēt to atbilstību tehniskajās specifikācijās izvirzītajai funkcionalitātei. Projektēšanas laikā jebkuriem izvirzītajiem tehniskajiem risinājumiem ir jāatbilst tehniskajās specifikācijās izvirzītajām pasūtītāja prasībām. |
| **9.** | Informējam Pasūtītāju, ka pamatojoties uz saņemto 2020.gada 28.septembra sēdes protokola Nr.7 atbildi Nr.7, ka Pasūtītājs nevarēs izsniegt pieejamo topogrāfiju, Pretendenti nevar izvērtēt esošo kabeļu, kas atrodas zem zemes, apjomu, tādā veidā nevar korekti aprēķināt to iznešanas izmaksas perona izbūves zonās. Lūdzam Pasūtītāju, izdevīgāku piedāvājumu saņemšanas nolūkā, atkārtoti izvērtēt 7.jautājumā prasītās dokumentācijas izsniegšanas iespēju. | Atkārtoti skaidrojam, ka esošie topogrāfiskie plāni nevar tikt izsniegti.  Saskaņā ar Iepirkuma daļu Nr.1-5 I sējuma “Vispārīgās projektēšanas un ieviešanas prasības”11.punktu, Uzņēmējam jāveic nepieciešamās izpētes un mērījumi. |
| **10.** | Lūdzam Pasūtītāju sīkāk komentēt Pasūtītāja prasību II Sējuma “Kopējās prasības būvniecībai visās stacijās” 2.9.punktā minēto, norādot kādu iedarbību klaidstrāvas var radīt uz gājēju pārejām un pasažieru platformām līdzstrāvas kontakttīkla tuvumā? | Skaidrojam, ka klaidstrāvu iedarbība un tās ietekmes ierobežošana uz pasažieru platformām un gājēju pārējām (un citām konstrukcijām) *– to metāla konstrukcijām*, līdzstrāvas kontakttīkla tuvumā, ir noteikta standartā EN50122-2 un citos normatīvajos aktos. |
| **11.** | Atsaucoties uz Pasūtītāja prasību II Sējuma “Kopējās prasības būvniecībai visās stacijās” 2.9.punktu, lūdzam Pasūtītāju paskaidrot, kādu ķīmisku vielu iedarbībai peroni tiks pakļauti. | Skat. Skaidrojuma Nr.16. 1.punktu. Skaidrojam, ka agresīvo ķīmisko vielu ietekme ir norādīta LVS EN 206 – 1 (betona apkārtējās vides klase XD3 un XF4). |
| **12.** | Pasūtītāja prasību II Sējuma “Kopējās prasības būvniecībai visās stacijās” 12.12 punktā ir minēts, ka LED gaismekļu garantija nevar būt mazāka par 5 gadiem, bet I Sējuma “Vispārīgās projektēšanas un ieviešanas prasības” 19. sadaļas “Garantiju saraksts” tabulas Nr.1 pozīcijā Nr.8 minēts, ka LED gaismekļu garantijai jābūt 7 gadi. Lūdzam precizēt LED gaismekļu garantiju sākot no pieņemšanas ekspluatācijā. | Apstiprinām, ka LED gaismekļu garantija nevar būt mazāka par 5 gadiem.  Vēršam uzmanību uz to, ka nolikuma 5.pielikuma Pasūtītāja prasības (Tehniskā specifikācija) Iepirkuma daļu Nr.1.-5. I sējuma 19.2.punkta tabulas Nr.1 8.punktā tiks veikti grozījumi. |
| **13.** | Lūdzam Pasūtītāju pārbaudīt un pēc nepieciešamības izsniegt pareizas pieturas punkta Baloži kontakttīklu un elektropārvades līniju Pasūtītāja prasības. | Vēršam uzmanību uz to, ka nolikuma 5.pielikuma Pasūtītāja prasības (Tehniskā specifikācija) 1.daļas III sējuma stacija Baloži 6.2.punktā tiks veikti grozījumi. |
| **14.** | Lūdzam Pasūtītāju pārbaudīt un pēc nepieciešamības izsniegt pareizas pieturas punkta Dauderi kontakttīklu un elektropārvades līniju Pasūtītāja prasības. | Vēršam uzmanību uz to, ka nolikuma 5.pielikuma Pasūtītāja prasības (Tehniskā specifikācija) 4.daļas III sējuma stacija Dauderi 4.1.punkta tiks veikti grozījumi. |
| **15.** | Atsaucoties uz Pasūtītāja prasību II Sējuma “Kopējās prasības būvniecībai visās stacijās” punktu Nr.11.8, kas nosaka, ka Uzņēmējam ir pienākums pieprasīt no AS ""Sadales tīkls"" tehniskos noteikumus jaunu pieslēgumu nodoršināšanai katrā stacijā, kur tas ir nepieciešams, lūdzam Pasūtītāju iesniegt sarakstu ar paredzamajām jaudām, kas norādāmas iesniegumā par katru staciju, lai ievērtētu to katrai stacijai jaunajam 0.4kV pieslēgumama. Pēc Pasūtītāja prasībās pieejamās informācijas Pretendenti nevar korekti izvērtēt Darba līguma izmaksas, kas būtu nepieciešamas katrai stacijai. | Skaidrojam, ka uzņēmējam ir jāveic nepieciešamie aprēķini, ņemot vērā norādīto esošo pieslēguma jaudu katrā stacijā un veicot aprēķinus esošajiem patērētājiem un tehniskajās prasībās minētajiem nākotnes patērētājiem (piemēram, apgaismojums, pasažieru apziņošana un videonovērošana, pašapkalpes aparatūras pieslēgumiem) un izpildot iepirkuma daļu Nr.1-5 II sējuma 11.8., 11.10., 11.12., 12.22.punktos izvirzītās prasības. |
| **16.** | Pasūtītāja prasību III sējuma "Speciālās prasības būvniecībai" Iepirkumu daļa Nr.1, pieturas punkta Dalbe speciālajās prasībās, 6.6.punktā, tiek prasīts nomainīt viefāzes transformatoru apakštaciju KTVA-285GL pret jaunu apakštstaciju, tai pašā laikā 6.4 punktā tiek prasīts nodrošināt jaunu AS "Sadales tīkls" pieslēgumu, kuru izpildes noteikumus jāsedz Uzņēmējam. Pretendents lūdz pārliecināties vai pieturas punktā Dalbe ir nepieciešama gan jauna viengāzes trasfrmatora apakšstacija, gan jaudas palielinājuma realizācija. | Vēršam uzmanību uz to, ka nolikuma 5.pielikuma Pasūtītāja prasības (Tehniskā specifikācija) 1.daļas III sējuma stacija Dalbe 6.3.punktā tiks veikti grozījumi.  Precizējam, ka esošo un jauno patērētāju elektroapgādi jānodrošina saskaņā ar iepirkumu daļas Nr.1 III sējuma stacijā Dalbe 6.4. un 6.5.punktā noteiktajām prasībām. Vienfāzes transformatora apakšstacijas KTVA-285GL nomaiņa nav nepieciešama. |
| **17.** | Pasūtītāja prasību II sējuma “Kopējās prasības būvniecībai visās stacijās” 11.8 punktā un citos Pasūtītāju prasību dokumentos figurē termins iekavās "(nepieciešamās jaudas)". Lūdzam Pasūtītāju paskaidrot, kas ar šo tekstu iekavās tiek domāts. | Skat. atbildi šī Skaidrojuma 15.punktā |
| **18.** | Pieturas punktā Dalbe un citos pieturas punktos vai stacijās, demontējamo peronu zonā atrodas kontakttīklu balsti un/vai luksafori, un/vai citas konstrukcijas, kuras Pasūtītāja prasību darbu apjomos nav minētas. Vai ir prasības, kas nosaka, kas jānodrošina/jādara ar esošajām konstrukcijām, kuras projekta ietvaros netiek mainītas, bet pieguļošās konstrukcijas vai būves tiek mainītas? | Skaidrojam, ka saskaņā ar iepirkuma daļu Nr.1-5 II sējuma 10.8.punktu *Tiem kontakttīkla balstiem, kas paliek ekspluatācijā pēc platformas demontāžas, jāveic papildu nostiprinājums atkailinātajiem balstu pamatiem.* Šī prasība ir attiecināma uz visām esošajām konstrukcijām, t.sk. luksoforu balstiem, kuras projekta ietvaros netiek mainītas, bet pieguļošās konstrukcijas vai būves tiek mainītas. |
| **19.** | Lūdzam Pasūtītāju konkretizēt esošo peronu demontāžas apjomu, vai pietiek demontēt esošo peronu konstrukciju, vai arī papildus jādemontē pieguļošais zemes slānis, nodrošinot atbilstošu pieslēgumu sliežu ceļu balastam lietus ūdeņu aizvadei no tā? | Skaidrojam, ka saskaņā ar iepirkuma daļu Nr.1-5 II sējuma 1.1.punktu ir jādemontē visas esošās platformas un pieguļošais zemes slānis, nodrošinot atbilstošu pieslēgumu sliežu ceļu balastam lietus ūdeņu aizvadei no tā. |
| **20.** | Lūdzam Pasūtītāju informēt, kur atrodas pieturas punkta Gaisma pasūtītāja prasībās minētais transformatora punkts TP-4. | Precizējam, ka TP-4 atrodas Šķirotavas “A” parkā Sila ielā 2E. |
| **21.** | Lūdzam Pasūtītāju informēt, kur atrodas Škirotavas Pasūtītāju prasībās minētā KTA-80AB un kāda ir tās jauda. | Vēršam uzmanību uz to, ka nolikuma 5.pielikuma Pasūtītāja prasības (Tehniskā specifikācija) 3.daļas III sējuma stacija Šķirotava 4.4.punktā tiks veikti grozījumi. |
| **22.** | Atsaucoties uz Pasūtītāja prasību II sējuma “Kopējās prasības būvniecībai visās stacijās” 2.11 punktu, lūdzam Pasūtītāju sīkāk paskaidrot, kāda mobilā pacēlāja piekļuve ir jānodrošina Saulkrastu stacijā. | Precizējam, ka Saulkrastu stacijā jānodrošina bezšķēršļu ceļš pacēlāja nogādei uz iecelšanas vietu un pagaidu platformas  nestspēja pacēlāja atbalsta punktā ne mazāk kā 450 kg+2 personas. Pacēlāja platums 1200 mm; garums 1550 mm, 4 atbalsta riteņi (diametrs 150 mm) |
| **23.** | Pie sliežu ceļu pārlikšanas darbiem, lai varētu izbūvēt jaunās pasažieru platformas, vai Pretendentam ir jāparedz esošo posmu materiālu nomaiņu (piemēram, sliedes, gulšņi vai stiprinājumi u.c.), ja to stāvoklis nebūs atbilstošs atkārtotai izmantošanai? Ja jā, tad kādā apjomā Pretendentam jāievērtē jaunie materiāli? | Skaidrojam, ka, veicot sliežu ceļu pārlikšanu, esošo posmu materiālu nomaiņu (piemēram, sliedes, gulšņi vai stiprinājumi u.c.), ja to stāvoklis pēc pārvietošanas darbiem nebūs atbilstošs atkārtotai izmantošanai, jānomaina pret jauniem materiāliem. |
| **24.** | Pie sliežu ceļu pārlikšanas darbiem vai izbūves, lūdzam Pasūtītāju paskaidrot, kādām prasībām jāatbilst sliežu ceļu zemes klātnei? Lūdzam norādīt kādām jābūt tās sablīvējuma koeficientam? Vai būs nepieciešams drenāžas slānis zem balasta prizmas un ja jā, tad kāda biezuma? | Precizējam, ka drenāžas slāņa biezumam zem balasta prizmas jābūt 20 cm (C-014  Sliežu ceļu uzturēšanas instrukcija 3. pielikums). Blīvuma koeficientu jābūt 0.95 – 0,98 (Dzelzceļa zemes klātnes uzturēšanas instrukcija, VAS „Latvijas dzelzceļš” 2014. gada 03.jūnija  rīkojumu Nr.D-1.14./153-2014) |
| **25.** | Pie sliežu ceļu pārlikšanas darbiem, lai varētu izbūvēt jaunās pasažieru platformas, vai ir nepieciešams ārpus platformu izbūves zonām, kur tiek veikti sliežu ceļu pārlikšanas darbi, nodrošināt lietus ūdens novades sistēmas ierīkošanu? | Skaidrojam, ka esošās  lietus ūdens novades sistēmas ārpus platformu izbūves zonas pēc sliežu ceļa pārlikšanas ir jāsaglabā, nodrošinot sistēmas funkcionalitāti. |
| **26.** | Kāda tipa sliedes un gulšņus Uzņēmējam ņemt vērā pie Darba līguma izpildes būvējot jauno sliežu ceļu pieturas punktā Bolderāja-Silikātu? Kādā veidā nodrošināt šī jaunā sliežu ceļa pieslēgumu pie esošajiem sliežu ceļiem? | Skat. skaidrojumu Nr.12 |
| **27.** | Vai Pasūtītājs paredz konkursa uzvarētājam pēc līguma noslēgšanas izsniegt projektējamo posmu esošās dzelzceļa ceļu līknes. | Pēc līguma noslēgšanas uzņēmējam tiks izsniegta esošā nepieciešamā dokumentācija par esošajām sliežu ceļu līknēm. |